Jean Borotra

Jean Laurent Robert Borotra (Biarritz, 1898ko abuztuaren 13a – Arbona, 1994ko uztailaren 17a), Euskaldun jauzilaria ("le Basque bondissant") ezizenez, lapurtar tenislaria izan zen, 1920ko hamarkadaren bukaeran eta 1930eko hamarkadaren hasieran gaindiezina zen "Les Quatre Mousquetaires" taldeko kidea.

Grand Slameko bakarkako bost titulu irabazi zituen: bitan Roland Garros, behin Australiako Irekia eta bitan Wimbledon; denak AEBetako Irekia izan ezik. 1921ean jokatu zuen aurrenekoz Davis Kopan Frantziako taldearekin.

François de la Rocqueren Parti social français (PSF) eskuineko alderdiaren kidea, 1940tik 1942ra Vichyko gobernuarentzat lan egin zuen, azken urte horretako azaroan Gestapok atxilotu arte. Gero hiru urte eman zituen Alemaniako kontzentrazio-esparru batean.

1976an, tenisaren Hall of Fame-n sartu zen.

Grand Slameko tituluak 
 Australiako Irekia
 Bakarka: 1928
 Gizonezko binaka: 1928
 Misto binaka: 1928
 Roland Garros
 Bakarka: 1924, 1931
 Gizonezko binaka: 1925, 1928, 1929, 1934, 1936
 Misto binaka: 1927, 1934
 Wimbledongo txapelketa
 Bakarkan: 1924, 1926
 Gizonezko binaka: 1925, 1932, 1933
 Misto binaka: 1925
 AEBetako Irekia
 Bakarka finalista: 1926
 Misto binaka: 1926

Erreferentziak

Kanpo estekak 
 Irazustabarrena Uranga, Nagore Roland Garroseko euskal txapelduna, argia.eus
  Jean Borotra, tennisfame.com

Euskal Herriko tenislariak
Lapurdiko politikariak
Biarriztarrak
Croix de Guerre 1939–1945 (Frantzia) domina dutenak
Ohorezko Legioko komandanteak
1924ko Udako Olinpiar Jokoetako dominadunak
Olinpiar Jokoetako dominadunak tenisean
1924ko Udako Olinpiar Jokoetako tenislariak